stanford-oval/wikipedia huggingface dataset:
Valmet (kello)
Tausta

Valmetin valmius aloittaa kellotuotanto toisen maailmansodan jälkeen perustui Tampereella sijainneen lentokonetehtaan mittaritekniikkaan liittyvään osaamiseen. Aluksi kelloja mainostettiin valmistettavan Valmetin lentokonetehtaalla hienomekaniikkaosastolla.[lähde? ]
Tuotanto

Valmetin kellotuotanto aloitettiin 1950-luvun alussa. Aluksi valmistettiin ainoastaan seinäkelloja. Malleja oli kaikkiaan kymmenkunta. Vuonna 1954 tuotannossa oli 18 kellomallia – seinä- ja pöytäkelloja sekä ilmapuntareita. Koneistot valmistettiin lähinnä Tampereella, mutta jossakin määrin niitä tuotiin myös ulkomailta. Tehdas sijaitsi Valmetin Instrumenttitehtaassa Tampereen Härmälässä.[lähde? ]
Kellojen kaapit ja kotelot olivat puuta, joko koivua tai jalopuuta sekä vaneria, fajanssia ja muovia. Kellomallit nimettiin kotoisasti suomalaisin etunimin: mm. Olli, Matti, Antti, Jussi, Iisakki, Aino, Aila ja Rauni.[lähde? ]
Tuotannon lopetus

Vuonna 1969 Pentti Kiuru sai Valmetin kellojen yksinmyyntioikeuden, ja seuraavana vuonna myös osa tuotannosta siirtyi Kiurulle. Valmet luopui lopullisesti kellotuotannosta vuonna 1976. Myöhemmin kelloja valmistettiin nimellä Aika.
Vavamuffin

Vavamuffin Brzeszczessä, Puolassa.
Vavamuffin on puolalainen raggamuffin-, roots reggae ja dancehall-yhtye, joka toimii Varsovassa. Yhtye on perustettu 2003, ja se on julkaissut kolme albumia levymerkillä Karrot Kommando. Yhtyeen jäsenet ovat Pablopavo, Reggaenerator, Gorg, Emili Jones, Jahcob Junior, Raffi Kazan, Mothashipp, Dubbist ja Barton. Yhtye on ollut mukana Przystanek Woodstockissa.
Diskografia > Albumit

Vabang! (2005)
Dubang! (2006)
Inadibusu (2007)
Diskografia > Singlet

"Sekta" (2006)
"Hooligan Rootz" (2007)
"Radio Vavamuffin" (2008)
"Oriento" (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen sivusto (puolaksi)
Varpanen

Varpanen voi tarkoittaa seuraavia:
Kyliä

Varpanen, kylä Lieksassa
Varpanen, kulmakunta Mäntyharjussa
Järviä

Varpanen, järvi Kangasniemen Pölläkässä
Varpanen, järvi Lapinlahden Varpaisjärvellä
Iso-Varpanen, järvi Kangasniemen Nyröpohjalla
Iso-Varpanen, järvi Kangasniemen Sauvamäellä
Iso-Varpanen, järvi Mäntyharjussa lähellä Varpaisten kylää
Pieni-Varpanen, järvi Hankasalmella
Pieni-Varpanen, järvi Kangasniemen Nyröpohjalla
Pieni-Varpanen, järvi Mäntyharjussa lähellä Varpaisten kylää
Pieni-Varpanen, järvi Kouvolan ja Mäntyharjun rajalla
Suuri-Varpanen, järvi Kouvolan ja Mäntyharjun rajalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Varpanen”, voi hakea sivunnimihaulla, laajalla sivunnimihaulla tai tekstihaulla.
Sipoonranta

Sipoonranta on kerrostaloista, erillistaloista ja omakotitaloista sekä liiketiloista koostuva asuinalue Suomenlahden rannalla, Etelä-Sipoossa, aivan Helsingin ja Sipoon rajalla. Etäisyys Helsingin keskustaan on noin 21 km. Alueella on myös satamatoimintaa.
Projektin johtohahmo oli Harry Harkimo. Hän oli myös aiemmin sen suurin osakas, kunnes myi osake-enemmistönsä Skanskalle. Syksyllä 2009 MTV3-kanavalla esitetyllä Suomen Diili-ohjelman kolmannella kaudella etsittiin Harkimon johdolla myyntijohtajaa Sipoonranta-projektiin.
Asuinalueelle oli tarkoitus rakentaa 250 asuntoa. Sipoonrantaan piti suunnitelmien mukaan tulla myös ravintoloita, baari ja ruokakauppa. Venepaikkoja piti tulla 250. Ensimmäiset talot valmistuivat kesäkuussa 2011. Koko projektin oli tarkoitus valmistua vuonna 2021, mutta suunnitelluista asunnoista jäi noin puolet rakentamatta. Sipoonranta Oy neuvotteli syksyllä 2018 maankäyttösopimuksen purkamisesta Sipoon kunnan kanssa ja Sipoonrannan rakentamattoman alueen maisemoinnista. Sopimus allekirjoitettiin 15. tammikuuta 2019 ja Sipoon kunta sai takaisin suuren osan Sipoonrannan maa-alueista.
Sipoonrannassa rakennetaan aktiivisesti uusia omakotitaloja. Satama- ja tiealueet viimeisteltiin ja maisemoitiin kesällä 2019.
Aiheesta muualla

Sipoonranta-projektin kotisivut
Vaani Kapoor

| Vaani Kapoor |
| --- | --- |
 Vaani Kapoor vuonna 2018.
Henkilötiedot
Syntynyt: 23. elokuuta 1988 (ikä 36) Delhi, Intia
Ammatti:  näyttelijä, malli
Näyttelijä
Aktiivisena:  2010–
Aiheesta muualla
IMDb 
AllMovie
Vaani Kapoor (s. 23. elokuuta 1988 Delhi) on intialainen näyttelijä ja malli, joka esiintyy pääasiassa hindinkielisissä elokuvissa. Työskenneltyään ensin mallina, hän teki ensiesiintymisensä elokuvissa menestyneessä romanttisessa komediassa Shuddh Desi Romance vuonna 2013. Myöhemmin hän teki debyyttinsä tamilielokuvassa romanttisessa komediassa Aaha Kalyanam (2014). Hänen eniten tuottanut elokuvansa on toimintatrilleri War (2019). Hän sai ylistystä roolisuorituksestaan transnaisena elokuvassa Chandigarh Kare Aashiqui (2021).
Filmografia

| Vuosi | Elokuva | Rooli | Muuta |
| --- | --- | --- | --- |
| 2013 | Shuddh Desi Romance | Tara |  |
| 2014 | Aaha Kalyanam | Shruthi Subramaniam | Tamilinkielinen elokuva |
| 2016 | Befikre | Shyra Gill |  |
| 2019 | War | Naina Verma |  |
| 2021 | Bell Bottom | Radhika Malhotra |  |
| 2021 | Chandigarh Kare Aashiqui | Maanvi Brar |  |
| 2022 | Shamshera | Sona |  |
Palkinnot ja ehdokkuudet

| Vuosi | Palkinto | Kategoria | Elokuva | Tulos |
| --- | --- | --- | --- | --- |
| 2013 | BIG Star Entertainment Awards | Viihdyttävin naistulokas | Shuddh Desi Romance | Voitto |
| 2014 | Filmfare Awards | Paras naistulokas | Shuddh Desi Romance | Voitto |
| 2014 | International Indian Film Academy Awards | Vuoden naistähtitulokas | Shuddh Desi Romance | Voitto |
| 2014 | Screen Awards | Paras naistulokas | Shuddh Desi Romance | Ehdokkuus |
| 2014 | Star Guild Awards | Paras naistulokas | Shuddh Desi Romance | Voitto |
| 2014 | Zee Cine Awards | Paras naistulokas | Shuddh Desi Romance | Voitto |
| 2014 | Zee Cine Awards | Paras naissivuosa | Shuddh Desi Romance | Ehdokkuus |
| 2019 | Screen Awards | Paras naissivuosa | War | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Vaani Kapoor Internet Movie Databasessa. (englanniksi)
Vaani Kapoor Allmoviessa (englanniksi)
Vejlen kunta

| Vejlen kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Vejle
Hallinto:  
 – Pormestari:  Arne Sigtenbjerggaard
Pinta-ala:  
 – Kokonaispinta-ala:  1 058,6 km²
Väkiluku:  116 120
 – Väestötiheys:  109,7 as./km²
 
 www.vejle.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Vejle on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 116 120 asukasta, ja sen pinta-ala oli 1 058,6 neliökilometriä. Kunnan keskustaajama on myös nimeltään Vejle.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Thyregod Sog
02: Vester Sogn
03: Øster Nykirke Sogn
04: Give Sogn
05: Givskud Sogn
06: Hvejsel Sogn
07: Ringive Sogn
08: Lindeballe Sogn
09: Gadbjerg Sogn
10: Jelling Sogn
11: Kollerup Sogn
12: Vindelev Sogn
13: Grejs Sogn
14: Randbøl Sogn
15: Nørup Sogn
16: Bredsten Sog
17: Skibet Sog
18: Hover Sogn
19: Hornstrup Sogn
20: Sankt Johannes Sogn
21: Vor Frelsers Sogn
22: Nørremarks Sogn
23: Bredballe Sogn
24: Engum Sogn
25: Sankt Nikolaj Sogn
26: Mølholm Sogn
27: Egtved Sogn
28: Ødsted Sogn
29: Jerlev Sogn
30: Højen Sogn
31: Vinding Sogn
32: Skærup Sogn
33: Gauerslund Sogn
34: Øster Starup Sogn
35: Smidstrup Sogn
36: Gårslev Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Vejlen kunnan kotisivut (tanskaksi)
Valtteri Piironen

| Valtteri Piironen> Henkilötiedot |
| --- | --- |
Syntynyt: 16. toukokuuta 2005 (ikä 19) Helsinki, Suomi
Kansalaisuus:   Suomi
Jääkiekkoilija
Lempinimi:  Pirtsi, Bruno 2
Pelipaikka:  oikea laitahyökkääjä
Maila:  vasen
Pituus:  184 cm
Paino:  79 kg
Seura
Seura:  HIFK
Sarja:  SM-liiga
Pelinumero:  55
Pelaajaura
Pääsarjaura:  2024–
    
Valtteri Piironen (s. 16. toukokuuta 2005 Helsinki) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan oikea laitahyökkääjä.
Ura > Seuraura

Piironen on Helsingin Jääkiekkoklubin kasvatti. Hän siirtyi 15-vuotiaana Helsingin IFK:n U16-joukkueeseen kaudeksi 2020–2021. Piironen voitti kauden 2022–2023 päätteeksi U18 SM-pronssia. Kaudella 2023–2024 hän oli 14 osumallaan seuran U20-joukkueen kolmanneksi paras maalintekijä.
Toukokuussa 2024 Piironen teki HIFK:n kanssa vuoden mittaisen SM-liigasopimuksen. Hän aloitti kauden 2024–2025 seuran U20-joukkueessa. Piironen teki liigadebyyttinsä runkosarjan yhdeksännellä kierroksella 4. lokauuta 2024 Oulun Kärppiä vastaan. Hänelle avautui paikka HIFK:n kokoonpanosta, kun Juhani Jasu, Vincent Marleau ja Daniel Mäkiaho olivat loukkaantuneet. Hänet merkittiin joukkueen nelosketjun oikeaan laitaan Santeri Hartikaisen ja Aatu Karjalaisen viereen. Piironen sai ottelussa jääaikaa 6.19 minuuttia.
Ura > Maajoukkueura

Piironen on pelannut kolme nuorten ja neljä poikien maaottelua.
Salaisuus-sarja

| Salaisuus |
| --- | --- |
Kirjailija:  Enid Blyton
Kieli:  englanti
Genre:  lastenkirjallisuus, seikkailu
Julkaistu:  1943–1961
Suomennos
Julkaistu:  1962–1977
Löydä lisää kirjojaKirjallisuuden teemasivulta
Salaisuus-sarja on Enid Blytonin kirjoittama lastenkirjasarja.
Salaisuus-romaanit

Palaneen talon salaisuus (1962) (The Mystery of the Burnt Cottage 1943)
Kadonneen kissan salaisuus (1962) (The Mystery of the Disappearing Cat 1944)
Aution talon salaisuus (1963) (The Mystery of the Secret Room 1945)
Nimettömien kirjeiden salaisuus (1963) (The Mystery of the Spiteful Letters 1946)
Kadonneen kaulakorun salaisuus (1963) (The Mystery of the Missing Necklace 1947)
Lukitun talon salaisuus (1963) (The Mystery of the Hidden House 1948)
Teatterikissan salaisuus (1963) (The Mystery of the Pantomime Cat 1949)
Näkymättömän varkaan salaisuus (1963) (The Mystery of the Invisible Thief 1950)
Kadonneen prinssin salaisuus (1964) (The Mystery of the Vanished Prince 1951)
Kummallisen nyytin salaisuus (1966) (The Mystery of the Strange Bundle 1952)
Rahakätkön salaisuus (1966) (The Mystery of Holly Lane 1953)
Metsästysmajan salaisuus (1965) (The Mystery of Tally-Ho Cottage 1954)
Karanneen vangin salaisuus (1977) (The Mystery of the Missing Man 1956)
Timanttikätkön salaisuus (1965) (The Mystery of the Strange Messages 1957)
Haamulinnan salaisuus (1967) (The Mystery of Banshee Towers 1961)
Sipori

| Sipori |
| --- | --- |
Syntynyt:  17. heinäkuuta 1996 (ikä 28)
Sukupuoli:  ori
Rotu:  suomenhevonen
Synnyinmaa:   Suomi
Isä:  Suikku
Emä:  Eri-Marina
Emänisä:  Jaska
Kasvattaja:  Heikki Sipilä
Lähdöt:  80: 16-7-10
Autoennätys:  19,4a
Tasoitusennätys:  23,2
Voittosumma:  195 407,00 EUR
Muut saavutukset
 Kaikkien aikojen nopein suomenhevonen (1.19,4a) 
Sipori (s. 17. heinäkuuta 1996 Ähtäri, k. 13. helmikuuta 2023) on vuosina 2000–2007 kilpaillut suomenhevosravuri.
Toukokuussa 2003 ori saavutti Tukholmassa Solvallan raviradalla juostussa Elitkampenissa 1 609 metrin matkalla kilometriajan 1.19,4. Kyseessä oli paras suomenhevosen milloinkaan juoksema aika vuoteen 2016 saakka, jolloin Vitter voitti Elitkampenin ajalla 1.18,5. Sipori sijoittui kilpailussa toiseksi legendaarisen ruotsalaisen kylmäverisen Järvsöfaksin jälkeen. Koska kyseessä ei ole voittoaika, sitä ei Suomen ravikilpailusääntöjen mukaan hyväksytä Suomen ennätykseksi. Virallinen Suomen ennätys oli Siporin juokseman 19,4 tuloksen jälkeenkin Vieskerin vuonna 2002 Mikkelissä ravaama 1.19,9.
Sipori juoksi urallaan yhteensä 80 starttia, joista voittoja kertyi 16. Hevonen saavutti useita suurkilpailuvoittoja, joista merkittävimpänä voidaan pitää Pariisissa Vincennesin raviradalla juostun Prix des Pays Nordiquesin ykkössijaa vuonna 2003. Kotimaan klassisissa ikäluokkakilpailuissa Derbyssä ja Kriteriumissa Sipori sijoittui molemmissa toiseksi. Tukholman Elitkampenin lisäksi ori saavutti kakkossijan myös Oslon Bjerkessä ravatussa Gullsprint-kilpailussa vuonna 2004.
Kuninkuuskilpailuun Sipori osallistui neljästi, vuosina 2003, 2004, 2005 ja 2007. Lahdessa vuonna 2003 hevonen sijoittui kokonaiskilpailussa toiseksi, mutta muilla kerroilla menestystä ei tullut. Siporin ohjastuksesta vastasi oriin uran aikana useita eri kuljettajia. Suurimman osan kilpailuista ajoivat kuitenkin Esa Holopainen ja Ari Hartikainen. Hevosen valmennuksesta vastasi koko uran ajan Mika Mäkelä.
Kuollut 13.02.2023
Suurkilpailuvoitot

Pikkupelimanni 2003
Tawaststjernan muistoajo 2001
Erilo-juoksu 2001
Tähtisprintteri 2001
Prix des Pays Nordiques 2003
Siporanpöllönen

| Siporanpöllönen> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Pöllöset Otus
Laji::  mentawi
Kaksiosainen nimi
 Otus mentawi  Chasen & Kloss, 1926 
Katso myös
   Siporanpöllönen Wikispeciesissä  
Infobox OKNimi-testi OKIUCN-testi OK: 
Siporanpöllönen (Otus mentawi) on pöllöihin kuuluva lintu. Se on kotoperäinen Indonesiassa Länsi-Sumatran rannikolla olevilla Mentawaisaarilla, jossa sitä tavataan muutamalla saarella, ja populaation arvioidaan alustavien selvitysten mukaan olevan aika pieni.
Sen elinpiiriä ovat subtrooppiset ja trooppiset kosteat alavat metsät, kaadetut metsät ja kylien ympäristöt.
Aiheesta muualla

Siporanpöllönen (Otus mentawi) BirdLife International Data Zone. (englanniksi)
Scharnhorst

Scharnhorst voi tarkoittaa seuraavia:
Gerhard von Scharnhorst (1755–1813), preussilainen kenraali
SS Scharnhorst, saksalainen vuonna 1904 vesille laskettu matkustajalaiva
SMS Scharnhorst, Saksan keisarikunnan ensimmäisessä maailmansodassa palvellut taisteluristeilijä
Scharnhorst, saksalainen toisen maailmansodan aikainen taisteluristeilijä
Scharnhorst, Saksan liittotasavallan laivaston fregatti (ex- Black Swan -luokan sluuppi HMS Mermaid)
Scharnhorst, entinen kunta Ala-Saksissa
Scharnhorst-Orden, Saksan demokraattisen tasavallan kunniamitali
Scharnhorstin ilmiö, kvanttikenttäteorian hypoteesi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scharnhorst”, voi hakea sivunnimihaulla, laajalla sivunnimihaulla tai tekstihaulla.
Vartiomoottorivene 17

| VMV-17 |
| --- | --- |
 piirros aluksesta

Aluksen vaiheet
Rakentaja:  Turun Veneveistämö, Turku
Poistui palveluskäytöstä:  tuhoutui 18. kesäkuuta 1944
Tekniset tiedot
Uppouma:  30,7 t
Pituus:  25,6 m
Leveys:  4,4 m
Syväys:  1 m
Koneteho:  Ares-moottori 560 hv risteilymoottori: 180 hv
Nopeus:  23,8 solmua
Miehistöä:  8
Aseistus
Aseistus:  1 × Lahti 20 mm
Vartiomoottorivene 17 (VMV 17) oli Suomen merivartioston vuonna 1935 valmistunut vartiomoottorivene.
Valmistus

Eduskunta osoitti 9. tammikuuta 1934 hallituksen käyttöön vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8 - 17) ja niihin Ares-kaasuöljymoottorit. Kummankin pääkoneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Sen pituus oli 25,6 ja leveys 4,3 metriä. Se oli puurunkoinen ja sen aseistuksena oli 20 millimetrin pikatykki.  Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.
Palvelus

Alus oli talvisodassa vuosina 1939–1940 varmistuslaivueessa. Jatkosodassa se oli vuonna 1941 moottoritorpedovenelaivueessa, vuonna 1942 1. vartiomoottorivenelaivueessa ja vuosina 1943–1944 2. vartiomoottorivenelaivueessa. Se vaurioitui 22. toukokuuta 1943 tykkitulessa ollessaan partiomatkalla, jolloin kaksi miehistönjäsentä kaatui ja yksi haavoittui. Alus kuitenkin onnistui upottamaan kaksi vihollisen venettä. VMV 17 tuhoutui Neuvostoliiton ilmavoimien pommituksessa 18. kesäkuuta 1944 Tiurinsaarella Koivistolla.
VMV 17 palavana
Vartiomoottorivene 16

| VMV-16 |
| --- | --- |
 piirros aluksesta

Aluksen vaiheet
Rakentaja:  Turun Veneveistämö, Turku
Poistui palveluskäytöstä:  30. tammikuuta 1965
Tekniset tiedot
Uppouma:  30,7 t
Pituus:  25,6 m
Leveys:  4,4 m
Syväys:  1 m
Koneteho:  Ares-moottori 560 hv risteilymoottori: 180 hv
Nopeus:  23,8 solmua
Miehistöä:  8
Aseistus
Aseistus:  1 × Lahti 20 mm
Vartiomoottorivene 16 (VMV 16) oli 1935 valmistunut Suomen merivartioston vartiomoottorivene.
Valmistus

Eduskunta osoitti 9. tammikuuta 1934 hallituksen käyttöön vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8 - 17) ja niihin Ares-kaasuöljymoottorit. Kummankin pääkoneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Sen pituus oli 25,6 ja leveys 4,3 metriä. Se oli puurunkoinen ja sen aseistuksena oli 20 millimetrin pikatykki.  Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.
Palvelus

Alus oli talvisodassa vuosina 1939–1940 sukellusvenehävittäjälaivueessa. Jatkosodassa se oli vuonna 1941 varmistuslaivueessa, vuonna 1942 1. vartiomoottorivenelaivueessa ja vuosina 1943–1944 2. vartiomoottorivenelaivueessa. Se romutettiin Turun Hirvensalossa 1975.
Salaisuus (vuoden 1967 elokuva)

| Salaisuus> Our Mother’s House |
| --- | --- |

Ohjaaja:  Jack Clayton
Käsikirjoittaja:  Jeremy Brooks ja Haya Harareet
Perustuu:  Julian Gloagin romaaniin
Tuottaja:  Jack Clayton
Säveltäjä:  Georges Delerue
Kuvaaja:  Larry Pizer
Leikkaaja:  Tom Priestley
Pääosat:  Dirk Bogarde, Pamela Franklin, Mark Lester
Valmistustiedot
Valmistusmaa:  Britannia
Tuotantoyhtiö:  Filmways Pictures
Levittäjä:  Metro-Goldwyn-Mayer
Ensi-ilta:  1967
Kesto:  104 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Salaisuus (tai Äitimme talo, Our Mother’s House) on  Jack Claytonin ohjaama brittiläinen jännityselokuva vuodelta 1967. Siinä seitsemän orvoksi jäänyttä lasta eivät halua orpokotiin äidin kuoltua, vaan hautaavat tämän puutarhaan ja salaavat kuoleman. Kateissa ollut isä ilmestyy omine aikeineen.
Näyttelijät

| 0 | 1 | 2 |
| --- | --- | --- |
|  Dirk Bogarde  | … |  Charlie Hook   |
|  Margaret Brooks  | … |  Elsa   |
|  Pamela Franklin  | … |  Diana   |
|  Louis Sheldon Williams  | … |  Hubert   |
|  John Gugolka  | … |  Dunstan   |
|  Mark Lester  | … |  Jiminee   |
|  Sarah Nicholls  | … |  Gerty   |
|  Gustav Henry  | … |  Willy   |
|  Parnum Wallace  | … |  Louis   |
|  Yootha Joyce  | … |  rouva Quayle   |
|  Claire Davidson  | … |  neiti Bailey   |
|  Anthony Nicholls  | … |  herra Halbert   |
|  Annette Carell  | … |  äiti   |
|  Gerald Sim  | … |  pankkivirkailija   |
|  Edina Ronay  | … |  Doreen   |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Our Mother's House
Käännös suomeksi
Vekarajärvi

| Vekarajärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°47′48″N, 23°30′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Ylä-Majaveteen 
Järvinumero:  35.582.1.009
Mittaustietoja
Pinnankorkeus:  134,5 m 
Rantaviiva:  2,864 km 
Pinta-ala:  0,32927 km² 
Suurin syvyys:  7,8 m 
Valuma-alue:  8 km² 
 fiVekarajärvi 
Vekarajärvi  on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vekarajärvi on osa Liesijoen aluetta.
Maantietoa

Järven pituus on 800 metriä, leveys 600 metriä ja sen pinta-ala on 33 hehtaaria. Se sijaitsee Vekaran kylässä ja on neljästä samalla korkeudella olevan järvestä eteläisin ja suurin. Muut kolme järveä ovat Ala-Majavesi, Ylä-Majavesi ja Syväjärvi. Siihen laskee kuusi pientä metsäojaa sekä yksi Syväjärvestä alkava ja 60 metriä pitkä laskuoja, joka laskee järven pohjoisosaan. Järven oma laskuoja sijaitsee Vekaranniemen länsipuolella ja se laskee 70 metrin pituisena Ylä-Majaveteen. Veden laskennallinen viipymä järvessä on 167 vuorokautta. Rantaviivan pituus on 2,9 kilometriä. Järvessä on kaksi pientä luotomaista saarta. Ranta on pääosin metsämaata lukuun ottamatta länsirantoja, jotka ovat peltomaata tai ojitettua suota. Järven ympäristössä sijaitsee kaksi maatilaa ja rannoille on rakennettu kuusi vapaa-ajan asuntoa. Syväjärven ja Vekarajärven välisellä kannaksella sijaitsee Piilopirtti.
Vedenlaatu

Järven vedenlaatua on tutkittu alkutalvella vuosina 1981 ja 1992. Sen kautta laskevat valuma-alueen yläpuoliset järvet, joiden vedenlaatu on Vekarajärven kanssa hyvin samanlaisia. Veden väri on ruskea ja siinä on runsaasti humusta. Nämä piirteet syntyvät yleensä suo- ja metsävaltaisilla valuma-alueilla. Vesi on kuitenkin kirkasta. Humusjärvet ovat yleensä happamia ja näin on myös Vekarajärvi, jonka happamuustaso on alle pH 6,0. Tämä arvo vaihtelee vuodenaikojen ja sään mukaan, koska järven pyskurikyky happamoitumista vastaan on jo heikko. Vuonna 1981 järven rehevyystaso oli lievästi rehevöityneiden järvien tasoa. Vuonna 1992 veden fosforipitoisuus alitti karujen vesien raja-arvon 12 mikrogrammaa litrassa vettä eli µg/l. Samaan aikaan typpipitoisuus oli luontaisille järville ominainen. Kesällä fosforipitoisuus kohoaa, joten kokonaisuudessaan arvio lievästä rehevöitymisestä lienee totuudenmukainen. Veden happipitoisuus oli tutkittuina ajankohtina erinomaisen hyvä. Pintavesien happipitoisuus vaihteli välillä 9,9–12,0 milligrammaa litrassa vettä (mg/l). Pohjassa se oli 6,6–9,3 mg/l. Vekarajärvi soveltuu virkistyskäyttöön melko hyvin. Vedenlaatua heikensivät suuri humuspitoisuus ja kohonneet ravinnepitoisuudet.
Vartiomoottorivene 12

| VMV-12 |
| --- | --- |
 piirros aluksesta

Aluksen vaiheet
Rakentaja:  Turun Veneveistämö, Turku
Poistui palveluskäytöstä:  tuhoutui 6. helmikuuta 1944
Tekniset tiedot
Uppouma:  30,7 t
Pituus:  25,6 m
Leveys:  4,4 m
Syväys:  1 m
Koneteho:  Ares-moottori 560 hv risteilymoottori: 180 hv
Nopeus:  23,8 solmua
Miehistöä:  8
Aseistus
Aseistus:  1 × Lahti 20 mm
Vartiomoottorivene 12 (VMV 12) oli 1935 valmistunut Suomen merivartioston vartiomoottorivene.
Valmistus

Eduskunta osoitti 9. tammikuuta 1934 hallituksen käyttöön vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8 - 17) ja niihin Ares-kaasuöljymoottorit. Kummankin pääkoneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Aluksen pituus oli 25,6 ja leveys 4,3 metriä. Se oli puurunkoinen ja sen aseistuksena oli 20 millimetrin pikatykki.  Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.
Palvelus

Alus oli talvisodassa vuosina 1939–1940 varmistuslaivueessa. Jatkosodassa alus oli vuonna 1941 vartiomoottoriveneryhmässä ja vuosina 1942–1944 2. vartiomoottorivenelaivueessa. Vene tuhoutui satamaan Helsingissä 6. helmikuuta 1944 Neuvostoliiton ilmavoimien hyökkäyksessä.
Vatikaanin obeliski

Vatikaanin obeliski Pietarinaukiolla.
Obeliski ja Pietarinkirkko.
Vatikaanin obeliski on Egyptistä peräisin oleva obeliski Rooman Pietarinaukiolla, Vatikaanivaltion alueella.